b'\n_START_ARTICLE_\nPaalij\xc3\xa4rvi\n_START_PARAGRAPH_\nPaalij\xc3\xa4rvi on kyl\xc3\xa4 Etel\xc3\xa4-Pohjanmaan Alaj\xc3\xa4rvell\xc3\xa4, samannimisen j\xc3\xa4rven rannalla. Paalij\xc3\xa4rvell\xc3\xa4 asuu noin 220 asukasta. Paalij\xc3\xa4rvelt\xc3\xa4 Alaj\xc3\xa4rven keskustaan on noin 11 kilometri\xc3\xa4. Paalij\xc3\xa4rvell\xc3\xa4 oli parhaimmillaan kolme kyl\xc3\xa4kauppaa, mutta nyt l\xc3\xa4himm\xc3\xa4t kaupat sijaitsevat noin kolmen kilometrin p\xc3\xa4\xc3\xa4ss\xc3\xa4.\n_START_SECTION_\nPaalij\xc3\xa4rven koulu\n_START_PARAGRAPH_\nKyl\xc3\xa4ss\xc3\xa4 on Paalij\xc3\xa4rven koulu, jossa toimii esikoulu ja luokat 1\xe2\x80\x936. Koulussa on noin 40 oppilasta.\n_START_SECTION_\nPaalij\xc3\xa4rven lava\n_START_PARAGRAPH_\nPaalij\xc3\xa4rven etel\xc3\xa4rannalla on Paalij\xc3\xa4rven maamiesseuran omistama perinteik\xc3\xa4s tanssilava, joka on kunnostettu vuonna 2002. Se toimii muun muassa suosittuna h\xc3\xa4idenviettopaikkana.\n_START_SECTION_\nPaalivuori\n_START_PARAGRAPH_\nPaalij\xc3\xa4rven l\xc3\xa4nsipuolella sijaitsevalla Paalivuorella ja sen korkeimmalla kohdalla sijaitsee kyl\xc3\xa4yhdistyksen n\xc3\xa4k\xc3\xb6torni. Suomen kaikkien aikojen suurin seismisesti mitattu maanj\xc3\xa4ristys (3,8 magnitudia) mitattiin t\xc3\xa4ll\xc3\xa4 Paalivuorella 17. helmikuuta vuonna 1979.\n_START_SECTION_\nTunnettuja paalij\xc3\xa4rvel\xc3\xa4isi\xc3\xa4\n_START_PARAGRAPH_\nPaalij\xc3\xa4rvelt\xc3\xa4 on syntyisin Ateenan vuoden 1969 yleisurheilun EM-kilpailujen korkeushypyn hopeamitalisti Reijo V\xc3\xa4h\xc3\xa4l\xc3\xa4.'